Komission päätös,

tehty 10 päivänä toukokuuta 2000,

standardeja EN 1459:1999 "Trukkien turvallisuus - Moottorikäyttöiset kurottajatrukit" ja EN 1726-1:1999 "Trukkien turvallisuus - Moottorikäyttöiset trukit, joiden nostokyky ei ylitä 10000 kg ja vetotrukit, joiden vetokyky ei ylitä 20000 N - Osa 1: Yleiset vaatimukset" koskevien viitteiden julkaisemisesta

(tiedoksiannettu numerolla K(2000) 1174)

(ETA:n kannalta merkityksellinen teksti)

(2000/361/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY(1) sellaisena kuin se on muutettuna direktiivillä 98/79/EY(2),

ottaa huomioon teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetulla Euroopan parlamentin ja neuvoston direktiivillä 98/34/EY(3), sellaisena kuin se on muutettuna direktiivillä 98/48/EY(4), perustetun komitean lausunnon,

sekä katsoo seuraavaa:

(1) Muutetun direktiivin 98/37/EY 2 artiklassa säädetään, että koneet voidaan saattaa markkinoille ja ottaa käyttöön ainoastaan, jos ne eivät vaaranna henkilöiden, ja joissain tapauksissa kotieläinten, terveyttä ja turvallisuutta eikä omaisuutta silloin, kun ne ovat asianmukaisesti asennettuja ja ylläpidettyjä ja kun niitä käytetään niille suunniteltuun tarkoitukseen.

(2) Yhdenmukaistettujen standardien mukaisten koneiden, joita koskevat viitteet on julkaistu Euroopan yhteisöjen virallisessa lehdessä, oletetaan täyttävän muutetun direktiivin 98/37/EY 3 artiklassa tarkoitetut olennaiset turvallisuus- ja terveysvaatimukset.

(3) Jäsenvaltioiden on julkaistava viitteet kansallisiin standardeihin, joilla yhdenmukaistetut standardit saatetaan voimaan.

(4) Yhdenmukaistetut standardit EN 1459:1999 "Trukkien turvallisuus - Moottorikäyttöiset kurottajatrukit" ja EN 1726-1:1999 "Trukkien turvallisuus - Moottorikäyttöiset trukit, joiden nostokyky ei ylitä 10000 kg ja vetoturkit, joiden vetokyky ei ylitä 20000 N - Osa 1: Yleiset vaatimukset" koskevat koneita, joihin liittyy käyttäjän kannalta erityinen vaara eli vaara jäädä puristuksiin maan ja trukin väliin, kun trukki yllättäen kaatuu.

(5) Ottaen huomioon lukuisat alueellaan sattuneet onnettomuudet monet jäsenvaltiot ovat arvioineet, että vaikka edellä mainitut standardit ovatkin asianmukaisia, ne eivät täytä kaikkia direktiivissä tarkoitettuja olennaisia vaatimuksia, ja että etenkään niissä ei ole otettu huomioon mainittua vaaraa, että käyttäjä jää puristuksiin.

(6) Tähän mahdolliseen vaaraan, jota kyseisissä standardeissa ei mainita, on kiinnitettävä huomiota.

(7) On tärkeää, että jo nyt, ennen kuin standardeja saadaan muutettua, otetaan huomioon todetut puutteet, jotka eivät kuitenkaan vaikuta standardien nykyiseen sisältöön.

(8) Tämän vuoksi on syytä julkaista standardit EN 1726-1:1999 ja EN 1459:1999 varustaen ne asianmukaisella varoituksella sekä valtuuttaa Euroopan standardointikomitea (CEN) muuttamaan kyseiset standardit,

ON TEHNYT TÄMÄN PÄÄTÖKSEN:

1 artikla

Liitteenä olevan julkaisun yhdenmukaistetut standardit EN 1459:1999 "Trukkien turvallisuus - Moottorikäyttöiset kurottajatrukit" ja EN 1726-1:1999 "Trukkien turvallisuus - Moottorikäyttöiset trukit, joiden nostokyky ei ylitä 10000 kg ja vetotrukit, joiden vetokyky ei ylitä 20000 N - Osa 1: Yleiset vaatimukset" muutetun direktiivin 98/37/EY 5 artiklan 2 kohdan mukaisesti niihin on liitettävä seuraava varoitus:"Standardia sovellettaessa olisi oltava tietoisia siitä, ettei standardissa oteta huomioon vaaraa, jonka trukin yllättävä kaatuminen aiheuttaa sen käyttäjälle. Tältä osin standardiin ei sisälly olettamusta vaatimustenmukaisuudesta."

2 artikla

Kun jäsenvaltiot julkaisevat muutetun direktiivin 98/37/EY 5 artiklan 2 kohdan mukaisesti viitteet kansallisiin standardeihin, joilla yhdenmukaistetut standardit EN 1459:1999 ja EN 1726-1:1999 saatetaan voimaan, niiden on samassa yhteydessä julkaistava edellä 1 artiklassa esitetty varoitus.

3 artikla

Tämä päätös on osoitettu kaikille jäsenvaltioille.

Tehty Brysselissä 10 päivänä toukokuuta 2000.

Komission puolesta

Erkki Liikanen

Komission jäsen

(1) EYVL L 207, 23.7.1999, s. 1.

(2) EYVL L 331, 7.12.1998, s. 1.

(3) EYVL L 204, 21.7.1998, s. 37.

(4) EYVL L 217, 5.8.1998, s. 18.

LIITE

Yhdenmukaistettujen standardien nimien ja niitä koskevien viitteiden julkaiseminen direktiivin nojalla

>TAULUKON PAIKKA>

HUOMAUTUS:

- Tietoja standardien saatavuudesta saa joko eurooppalaisilta standardointielimiltä tai kansallisiltas tandardointielimiltä, joita koskeva luettelo on Euroopan parlamentin ja neuvoston direktiivin 98/34/EY liitteenä.

- Viitteiden julkaiseminen Euroopan yhteisöjen virallisessa lehdessä ei edellytä, että standardit olisivat saatavilla kaikilla yhteisön kielillä.

- Komissio vastaa luettelon pitämisestä ajan tasalla(1).

(1) EYVL C 183, 13.6.1998, s. 2.

EYVL C 317, 15.10.1998, s. 5.

EYVL C 346, 14.11.1998, s. 5.

EYVL C 165, 11.6.1999, s. 4.

EYVL C 318, 5.11.1999, s. 5.